CELEX: C2006/212/57
Language: lv
Date: 2006-09-02 00:00:00
Title: Lieta T-170/06: Prasība, kas celta 2006. gada 29. jūnijā — Alrosa pret Komisiju

2.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 212/31
            
         Prasība, kas celta 2006. gada 29. jūnijā — Alrosa pret Komisiju
   (Lieta T-170/06)
   (2006/C 212/57)
   Tiesvedības valoda — angļu
   Lietas dalībnieki
   
      Prasītāja: Alrosa Company Ltd., Mirny (Krievija) (pārstāvji — R. Subiotto, S. Mobley, K. Jones, Solicitors)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt lēmumu kopumā;
            
         
               —
            
            
               piespriest Komisijai atlīdzināt Alrosa tiesāšanās un citus saistībā ar šo lietu radušos izdevumus.
            
         Pamati un galvenie argumenti
   Prasītāja apstrīd Komisijas 2006. gada 22. februāra lēmumu, ar kuru Komisija noteica pienākumu De Beers no 2006. gada līdz 2008. gadam sadalīt un no 2009. gada 1. janvāra izbeigt visus tiešos un netiešos neapstrādātu dimantu iepirkumus no prasītājas.
   Savas prasības pamatojumam prasītāja atsaucas, pirmkārt, uz tās tiesību tikt uzklausītai procedūrā, kuras rezultātā tika pieņemts šis lēmums, pārkāpumu. Prasītāja apgalvo, ka Komisijai bija jāpaskaidro, kuras trešās personas paskaidrojumi un kuri Komisijas analīzes aspekti pamatoja lēmumu atteikt sākotnēji De Beers un prasītājas piedāvātos pienākumus un pieņemt galīgo De Beers pienākumu priekšlikumu.
   Otrkārt, prasītāja norāda, ka ir pārkāpts Regulas 1/2003 9. pants, jo apstrīdētajā lēmumā par saistošiem noteiktos pienākumus piedāvāja tikai De Beers, nevis abi attiecīgie uzņēmumi, proti, De Beers un prasītāja. Prasītāja piebilst, ka apstrīdētais lēmums netika pieņemts uz konkrētu laikposmu.
   Visbeidzot, prasītāja apgalvo, ka apstrīdētā lēmuma absolūtais un, iespējams, beztermiņa aizliegums De Beers tieši vai netieši no prasītājas iepirkt neapstrādātos dimantus pārkāpj EKL 82. pantu un Regulas 1/2003 9. pantu, kā arī līgumu slēgšanas brīvības un samērīguma pamatprincipus.